tinapos sa: sa ulo, batok, at dibdib ng mga dalaga sa silanganan, ay ginagamit kayong palamuti, katimbang ng rubi, perlas, at brilyante ng mga dalaga sa kalunuran. yaon ay binibili ng daan, libo, yutang salapi, nguni'kayo ay ipinagpapalit sa isa dalawang sentimos lamang. kay taas ng agwat ng halaga! gayon ma'lalong matayog ang inyong uri. sila'nagagamit lamang ng nakaririwasa, samantalang kayo ay pinakikinabangan ng lalong dukha at ng lalong mayaman. ikinahihiya silang igayak ng mga dahop sa salapi, datapwa'kayo ay ikinararangal ng lahat. at malaong nilangap na naman ang mapapalad na sampagita. mana'pinanood at kinausap: gaano man ang inyong yaman, gaano man ang inyong dilag, ay di ko rin ipagpapalit sa inyo ang aking pinakamamahal sa buhay, ang giliw ng puso ko, si artemyo ng aking pagibig. isang halik ang biglang lumagot sa kanyang pangungusap; halik na tumunog sa kanyang pisngi; halik na kaunaunahang idinulot ng pagibig. nagulat at napalingon ang ating dalaga.